Mindenkit üdvözlünk a lille-i Pierre Mauroy Stadionban
az A csoport kosármeccsén
Görögország és Kanada között.
Mindkét csapat rég járt utoljára az olimpián.
Görögország 16 éve,
Kanada pedig 24 éve.
Gyerekkoromban minden barátom hokizott. Mindenki hokizott.
Sakic belövi!
Gyönyörű befejezés!
Jég nem mindenhol volt.
De az iskolai kosárpályán is inkább floorballoztak.
A kanadai szurkolók tombolnak!
Ha bekapcsoltam a tévét,
hogy nézzek valami sportot, mindig hoki ment.
Crosby!
És vége!
Ennyi volt!
Meg a hoki ismétlése.
Itt a vége!
Kanada aranyérmes.
A kosármeccseket le sem adták, és ez kiakasztott.
Kanadának megvan a saját nemzeti sportja: a hoki.
De van pár ígéretes játékosuk.
Egy jó csapat.
Sok sztereotípia van a kanadaiakról.
Például az, hogy nagyon udvariasak vagyunk.
Tényleg kedvesek vagyunk.
De ha pályára lépünk, komolyan vesszük a versenyt.
Bizonyítani akarjuk, hogy a kanadai kosárral számolni kell.
Nem akarok
középszerű csapatok, középszerű játékosok ellen játszani.
A legjobbak ellen akarok játszani, hogy megmutassuk,
hol tart a kosárlabda Kanadában.
KARNYÚJTÁSNYIRA AZ ARANYTÓL
FRANCIAORSZÁG, LILLE
EGY NAP A KANADA-GÖRÖGORSZÁG MÉRKŐZÉSIG
Az első csoport védekezik.
Papanikolau jobb sarokban.
Jannisz, első elzárás.
Papajanisz, második elzárás.
Shai, te fogod Walkupot a bal sarokban.
Lehet, hogy forogni akar majd. Dwight, ide jó lennél.
De nyomást itt akarunk gyakorolni. Oké? Mehet!
Keményen, menj bele!
A Dream Team csak kilenc NBA-játékossal találkozott az olimpián.
A kanadai csapatban több mint kilenc van.
A kanadai Shai Gilgeous-Alexander épp lecsúszott az MVP címről.
Lu Dort az egyik legjobb védő
az NBA szélsői közül. Ő is kanadai.
Második csoport, mehet!
Jamal uralja a pályát. Megállíthatatlan.
Murray bevág, és bedobja!
Ezért NBA-bajnok.
Kanadáról az a sztereotípia, hogy ott mindenki kedves.
Dillon Brooks erre rácáfol.
Kőkeményen játszik az elejétől a végéig.
Védőként az ellenfél agyára megy.
Kíméletlen. Nem hagy nyugtot a támadóknak.
Ez a csapat szeret az alapvonalról indítani.
Trey, te innen fogsz beosonni,
és itt elkapjuk a támadót.
Oké, egy forgatókönyv. Jamal, nálad a labda.
Bízunk magunkban és az eredményeinkben.
A tavalyi évben megvertük a világ három legjobb csapatát.
Szép volt!
Jó lövés!
Csodálatos a hazámat képviselni.
Nagyon boldoggá és büszkévé tesz,
és ez nem a pénzről szól, hanem arról, hogy a mi országunk a jobb.
- Gyerünk, tedd be! - Gyerünk!
Apám az ügyvezető.
Hát, elég fura, de közben menő is.
Én csak végzem a munkámat.
A hazámért játszom.
Úgyhogy ott profin kezeljük a dolgot. De ha lejöttünk a pályáról,
ha már nem a konditeremben vagyunk, akkor ő Apa.
Mindenben támogatom. Még kevesebbet is beszélek vele, mint mással,
amíg a munkában vagyunk.
Oké, itt a vége!
Ne felejtsük a mentális felkészülés fontosságát!
Ez kell, hogy újra nyerni tudjunk.
A cél az első meccs megnyerése.
Csak a következő meccs számít, oké?
- Gyertek! - Ez az!
- Kanada háromra. Egy, két, há’! - Kanada!
91-ben születtem. A Raptors 95 óta van az NBA-ben.
Betör, és már ott is van a kosárnál!
Vince Carter megállíthatatlan.
A Raptors NBA-be kerülése után a kosár szép lassan egyre népszerűbb lett.
A Raptors végre bekerült a köztudatba.
A liga elismert tagjai lettünk.
Kanadában mindig is erős volt a kosaras kultúra.
De egy kisebbség kultúrája volt.
Most viszont nemzetközileg jegyzett játékosaink vannak.
Az NBA-játékosok közül a második legtöbben a kanadaiak vannak.
2000-ben ez elképzelhetetlen volt.
Nash előreadja, és bent van! Igen!
Legutóbb 1999-ben jutottunk ki az olimpiára.
A 2000-es sydney-i játékokra.
Kilences mezben Rowan Barrett.
Gyerekkoromban kint volt apám olimpiai meze a falon.
Mindennap láttam, folyton kérdezgettem róla.
Látszott, milyen sokat jelent neki, hogy olimpikon volt.
Megvan a kosár!
Steve Nash-sel mi voltunk a csapatkapitányok.
Jól ment.
Megnyertük a csoportkört.
Ez egy csodás utazás volt,
amivel bizonyítottuk, mire vagyunk képesek.
Éreztem a nyomást,
vagy inkább a felelősséget a társak, a csapat és a hazám felé.
És volt súlya.
NBA-játékosként én voltam a csapat arca,
aminek nyilván örültem,
de az ilyesmi tényleg sok nyomással jár, ami a felszínen nem látszódik.
Steve elérte, hogy a kanadai játékosok merjenek álmodni.
A csúcsra jutott, a sport legfelsőbb szintjére.
Kanadaiként többször is megnyerte az MVP-díjat,
és ilyet addig nem láttunk.
Próbáltam mindig szorgalmasan dolgozni,
és mindig a következő lépésre, a következő edzésre, a következő meccsre figyelni.
És ennek köszönhetően olyan szintre jutottam,
ami egy egész generációt inspirált.
Steve óriási hatással volt RJ-re.
RJ-t még kisgyerekként ismertem meg.
Azóta is csak Steve bácsi vagyok neki, és mindenben támogatom.
Steve Nash a keresztapám.
Volt egy személyes ismerősöm, aki kijutott az NBA-be.
- Ettől sokkal elérhetőbbnek tűnt a cél. - Ők nyerik a bronzmeccset az USA ellen!
- Azta! - Micsoda pillanat Kanadának!
Elképesztő látni, micsoda fiatalember lett belőle.
Remek kosaras lett,
és nagyon büszke rá, hogy a hazáját képviselheti.
Gyerekként láttam, hogy az olimpia mennyit jelent apámnak.
Azt mondtam neki, egyszer én is kijutok, és mehet a mezem a falra az övé mellé.
Helyet kell adnia az új fiúnak.
Nagy reményeink vannak.
A mi játékosainkkal a dobogóra is juthatunk.
Ebből érem is lehet.
Szóval nagy reményeink vannak. Valami készül.
A csoportkör első napja Lille-ben.
Kanada és Görögország, sok-sok NBA-játékossal a pályán.
Kanada érdekes lesz. Sokat várnak tőlük.
Kíváncsi vagyok, hogy fognak teljesíteni esélyesekként.
Jannisz nem juthat el a kosárig! Mindig be akar vágni, ne felejtsétek!
Ez az „I” terv, oké? Két céljuk van.
Az egyik Jannisz felszabadítása.
De ezt nem engedhetjük.
Minden a nyomáson múlik. Labdaszerzés, felzárkózás, nyomás!
Ha fenntartjuk a nyomást, az a védelmünknek is segít.
Látjátok, mit írtam ide? Érzelmek.
Kurva jó meccs lesz. Legyenek is érzelmeink!
De ne feledjük el azt, amit uralni tudunk!
Támogassuk egymást, bízzunk egymásban,
és szuper meccs lesz.
Ezen a tornán az első meccs a legfontosabb.
Oké? Gyertek!
Együtt, egymásért!
- Kanada háromra. Egy, két, há’! - Kanada!
Oké, hajrá!
Gyerünk, bajnok!
Megvagy?
Adj nekik, oké?
Az olimpiára 12 kosárlabdacsapat jut ki.
A bajnokság első szakasza a csoportkör,
a 12 csapatot 3 csoportba osztják be.
Ez a csoportkör.
Minden csoport két legjobb csapata
továbbjut a kieséses körbe.
A két legjobb harmadik csapat szintén bejut.
A kieséses körben így nyolcan vannak.
Az olimpia nagyon nehéz tud lenni.
Sok ország sosem jut ki,
vagy csak nagyon ritkán.
És sok munkánkba és időnkbe telt,
hogy újra sikerült kijutnunk az olimpiára.
Mi is tudjuk, hogy negyed évszázad után vagyunk itt újra.
És 1936 óta nem álltunk a dobogón.
- Kanada háromra! Egy, két, há’! - Kanada!
Nem szurkolni jöttünk,
nem súlylökést, magasugrást meg focit nézni.
Azért jöttünk, hogy történelmet írjunk,
és felülmúljuk az 1936-os és a 2000-es csapat eredményét.
Azért jöttünk, hogy megmutassuk magunkat.
Papajanisz és Dwight Powell ugranak. És elkezdődött a meccs.
Jannisz labdát kér. Szép passz!
A közönség kezd belejönni.
Shai Gilgeous-Alexander! Átvág, cselez, bedobja, és a büntetőt is begyűjti!
Ez egy különleges csapat.
Együtt nőttünk fel, ez nagyon sokat jelent.
Brooks fogja Antetokounmpót.
Van hat-hét-nyolc ember a csapatban,
akik ellen nagyon sokszor játszottam gyerekkoromban.
RJ Barrett!
El az útból!
Egyszerűen szárnyra kapott.
Gyorsan és keményen játszunk. Próbálunk mindig támadni.
Nincs újdonság: továbbra is óriási a nyomás a görög védelmen.
Kellemetlen helyzetbe akarjuk hozni az ellenfelet.
Murray ellép, és ugrik!
Ez védhetetlen.
Öt srác egységben, sok passzal, jó ritmusban, célra tartva…
És röpködnek a labdák, azt sem tudják, honnan.
- Dort, hárompontos. Higgadt. - Ennyi.
Ketten mentek rá, Dort mégis bedobta!
Ha pályára lépünk, úgy érezzük, mindenben mi vagyunk a legjobbak.
Dobásban, védekezésben, passzolásban…
És bizonyítani akarunk.
Brooks nem hagyja lélegzethez jutni! Rajta van.
És az üzenetünk egyértelmű: mi vagyunk a világon
a legjobbak.
Kanada végig megőrizte az előnyét,
és sikerült 86-79-re zárniuk a meccset.
Kanada győzelemmel kezdi a 2024-es olimpiát Lille-ben.
FRANCIAORSZÁG, PÁRIZS
Az olimpiában az a nehéz,
hogy rengeteg versenyszám zajlik egyszerre.
Ezért csak hálásak lehetünk.
Mind jól érezzük magunkat.
Meg akartam nézni a breaktáncot, de a nők a döntő előtti napon vannak,
a férfiak meg a döntő napján.
Te megnézel más sportot?
Egy fenét!
- Azt hittem, elmész az úszásra. - Ha van gyorsúszás, arra elmegyek.
Kurva gyors vagyok a vízben.
50 méteren elfáradok, de 25 méteren megvernék valakit.
Párizs olyan,
mint New York légkondi és jég nélkül.
- Elmegyünk vívást nézni. - Még sosem láttam élőben.
Jó élmény lesz.
Szereted a pingpongot?
Szeretem, de ez meg arcoskodott, úgyhogy elmegyünk élőben megnézni.
Most meglátom.
Igen, ő francia.
A neve Lebrun. Félix Lebrun.
Lily nevetett ki. Azt mondtad, le tudnád győzni.
Ő meg kinevetett.
Hajrá, Lily!
Hé, Ant!
Azt mondják, 21-0-ra meg tudnának verni.
- Miben, pingpongban? - Ők.
Tökéletes.
Azt mondják, megvernének 21-0-ra pingpongban.
AZ USA PINGPONGVÁLOGATOTTJA
Én nem hiszem.
Nem hiszem el.
Ezt nem veszem be.
11-0? Egy pontot azért szereznék.
Egy pontot szereznék.
AZONNAL LÁTNI AKAROM, AHOGY ELVERIK
AZT HISZI, MINDEN SPORTBAN Ő A LEGJOBB. HISZEK NEKI!
ANTMAN, SZERETÜNK, TESÓ, DE EZEK KIVÉGEZNEK
Hogy ilyen jó a szem-kéz koordinációd?
Ez az, Lily!
Rárepült.
Ja, rárepült.
Hozza azt az izgalmat,
mint egy kosár az NBA-ben.
Amikor a kulcshelyzetekben a közönség odateszi magát.
Tetszik a vívás.
Szereztek egy új rajongót.
- Szuper, köszönöm! - Oké.
CREPS EDZŐKÖZPONT FRANCIAORSZÁG, WATTIGNIES
FRANCIAORSZÁG
Félix elég menő.
Világszinten 13., ugye?
- Az menő. - Menő hát!
LeBrown James.
- LeBrun James. - LeBrun.
- LeeBron. - LeeBroin.
LeeBrains.
- Tizenhét? - Nézd!
Ez az!
Ez már igen!
Erről van szó!
Mondtam én, hogy nem értesz a sporthoz. Mondtam!
Ez könnyű pont volt.
Csapatként most az a fontos,
hogy folyamatosan hozzuk a szintet
a felkészülésben, a rutinunkban.
Ápolnunk kell a testünket és elménket.
A nemzetközi versenyeken nincs sok időnk.
Minden nap számít.
Hoznál egy kis jeget, kérlek?
Nekik mindenből a legjobbat készítjük.
Fűszerezem a halat.
A meccsnapokra minden játékos megadja, mit szeretne enni.
Úgyhogy minden meccsnapon 12 különböző adag ételt kell készítenünk.
Ami a tányérra kerül,
az kerül a testükbe is.
Úgyhogy csak a legjobbat adjuk nekik.
Kiváló húsok, halak,
a zöldségek pedig egy szomszédos farmról vannak.
Csak a legjobb alapanyagokkal dolgozunk.
Az étrendjükre is figyelnünk kell,
főleg Victor, Evan, Rudy és Bilal esetében.
Egyes játékosoknak szigorúbb az étrendje,
a klubjuk dietetikusa szabja meg.
Ehhez is alkalmazkodunk.
Páran például nem esznek tojást,
mert gyulladásokat okoz náluk.
Erre is oda kell figyelnünk, például a fehérjés palacsintáknál.
Három palacsintából bevisznek annyit, mint egy shake-ből.
CENTER, FRANCIA VÁLOGATOTT
HÁTVÉD, FRANCIA VÁLOGATOTT
Aludtál?
Rudy!
Aludtál?
Nem, a…
A hiperbárban voltál?
- És te érzel valamit? - Igen, nagyon király.
Szerintem én is kipróbálom.
Egyik nyáron lesérültem, és sokat használtam.
Gyorsan felépültem.
- Mindennap használtad? - Hetente úgy háromszor-négyszer.
Meddig?
Úgy egy órát.
De akkor jött ki a Stranger Things.
- Úgyhogy mindennap… - A micsoda?
A Stranger Things.
Mindennap azt néztem tovább.
- A terembe mész? - Aha.
Oké, játsszunk!
Hajrá!
Ez egy nagy pillanat.
Eljött a franciák ideje a kosárban.
Időbe telt olyan szintre juttatni a válogatottat,
hogy gyakorlatilag minden tornán
esélyesek vagyunk a győzelemre.
Féltékenyek vagyunk, hogy ennek a generációnak házhoz jött az olimpia.
Bárcsak mi is játszhatnánk még!
Boris Diaw!
Gyönyörű dobás.
2006-tól 2018-ig voltam a válogatott csapatkapitánya.
Ja, 12 évig.
Vicces, mert sokan azt kérdezik,
hogy nem Tony Parker volt a csapatkapitány?
A SPORT, SZAKÉRTELEM ÉS TELJESÍTMÉNY NEMZETI KÖZPONTJA
Tonyt az INSEP-ben ismertem meg.
Az INSEP egy nemzeti tehetséggondozó intézet.
Azokat a tehetségeket gyűjtik be,
akikből egyszer valószínűleg válogatott játékos lesz.
Tony már fiatalon nagyon más volt, mint a többiek.
Azt mondogatta, hogy ki fog jutni az NBA-be.
Hogy ő lesz a legjobb pontszerző, ő lesz ez meg az.
Mindenki más meg úgy volt vele, tök jó lenne, ha esetleg összejönne.
Én is inkább így álltam hozzá. „Hát, meglátjuk, hogy sikerül.”
A franciáknál mindenki azt mondogatta, hogy a részvétel a fontos.
Ez mindig kiakasztott. „A részvétel a fontos.”
Nem. A győzelem a fontos!
- Sikerült! - Hihetetlen!
Hihetetlen!
Fel akartam tenni Franciaországot a kosárlabda térképére.
Franciaország Európa-bajnok! Velük örülünk mi is.
A 2001-es draft 28. helyén
a San Antonio Spurs
Tony Parkert igazolja a Racing Club Paris-ból.
Amikor leigazoltak, a francia kosárlabda… Hát, velünk nem számoltak.
Nem értették,
mit akarnak egy francia irányítóval.
Puhányoknak gondoltak minket,
meg hogy nem zuhanyzunk, büdösek vagyunk, ilyenek.
De Pop vállalta értem a kockázatot.
Miért pont Pop vállalta ezt be?
Mert ő őrült.
Sok okból őrültnek gondol, de…
VEZETŐEDZŐ, SAN ANTONIO SPURS
Talán a negyedik meccsünkön történt. A kezébe nyomtam a labdát:
„Itt te leszel a főnök.
Vagy nagyon sikeres leszel, vagy kudarcot vallasz.
De én nem fogok két és fél évet várni, hogy eldöntsem, mi legyen.
Majd te eldöntöd.
A San Antonio Spursé a világbajnoki cím.
Amikor Tony bajnoki címre vezette a San Antoniót, meg minden…
A franciák imádták.
Nagyon sokan nagyon sokat vártak tőlem.
Valahol Franciaország nagykövete lettem.
Én képviseltem az USA-ban az országunkat. És ezt nagyon komolyan vettem.
Gyerekkoromban ő volt a francia kosár élő legendája.
Egy ikon volt. Nagyon inspirált minket.
Nélküle ma nem itt tartana a francia kosárlabda.
A San Antonio Spurs elsőként
Victor Wembanyamát választja.
Amikor a Spurs leigazolta Wembyt,
az én mezemmel tett ki képet a közösségi médiába,
mert gyerekként Tony Parker és a Spurs rajongója volt.
Elképesztő volt. Elképesztő.
Vicces, hogy milyen az élet.
Ennek így kellett lennie. San Antonióban van a helye.
Egyszer itt voltam Párizsban a válogatott edzésén.
Amikor végeztük, feljött utánunk az ificsapat.
Wemby csapata.
Ez 2018-ban volt.
Tizennégy éves volt.
Feltűnt az az óriási, vékony, langaléta gyerek.
Leültem, és figyeltem a játékát.
Aztán felhívtam Tony Parkert.
„Te vagy minden idők legjobb francia játékosa.
De élvezd ki, mert tíz év múlva már nem te leszel.
Szerintem megvan az utódod.”
Most már ő viszi a fáklyát,
amit én vittem 20 éven át. Átvette tőlem.
Kiváltság, hogy ennyi figyelmet kapok.
A legkevésbé sem érzem tehernek.
Ez ott van a levegőben.
Támadjuk meg a brazilokat!
Nem várunk.
Nem lógok egész nap a közösségi médián, nem olvasom, mit írnak rólam,
úgyhogy nem érzem tehernek.
Igen, remek a hangulat
a házigazda Franciaország szurkolói között. És itt van Wemby is.
Victor Wembanyamát, az NBA év újonca díj nyertesét
hatalmas üdvrivalgás fogadja
a stadionban.
27 000 ember őrül meg érte!
Ez a torna csak két hétig tart.
Muszáj erősen kezdenünk.
Ez egy 100 méteres rövidtávfutás. Egyből rá kell kapcsolni.
Tudnunk kell, kik vagyunk, és éreznünk kell az elszántságot.
Valami csodálatos dolog vár ránk, és ez most kezdődik. Gyerünk!
- Kék-fehér-piros! - Franciák!
Még nem igazán fogtam fel, hogy ez mekkora dolog.
szerintem csak az első meccsen fog leesni.
Tényleg nehéz felfogni.
Franciaország hazai pályán Brazília ellen.
A brazilokkal mindig számolni kell.
Sok jó játékosuk van.
Nehéz ellenfelek.
És itt az ember, akitől annyit várnak: Wembanyama.
Elképesztő tehetség.
Victor olyanokat csinál, amikre eddig senki sem volt képes.
Franciaország első meccse az olimpián. És övék az első labda.
Az erő, a gyorsaság, a magasság és az ügyesség kombinációja a titka.
Még mindig próbálkozik.
És begyűjti a faultot és a pontot is!
Ez kellett Franciaországnak. A szurkolók egyként ugrottak fel.
Nem ér ilyen magasnak és nem ér ilyen jónak lenni.
És ő mindkettő.
Pördül-fordul, és már bent is van.
Elképesztő a hangulat.
És Wembanyama egyre jobban élvezi.
Már nyolc pontot szerzett a franciáknak, eddig ő a meccs gólkirálya.
Wemby!
Ez valami hihetetlen!
Én sosem lehettem átlagos.
Nyilván a magasságom miatt.
Mi volt ez Victor Wembanyamától?
És bal kézzel!
Az elmúlt öt-hat évben döntöttem el úgy igazán,
hogy már nem próbálok olyan lenni, mint mások.
Wemby, a villámkezű!
Bedarálja őket.
Bedarálja!
Mindig ugyanazt kérdezik.
„Mit szólsz ehhez meg ahhoz?
Meglepődtél, hogy eljutottál idáig?”
Nem, mert ez nem csak úgy megtörtént.
Tizenöt éve azért dolgozom, hogy eljussak ide.
Victor Wembanyama megállíthatatlan. Megállíthatatlan!
Az én célom az, hogy leállítsam az ellenfelet.
Akkor védekezésből is
én diktálhatom a tempót.
Elég blokkolnom pár lövést,
amik elvileg blokkolhatatlanok.
Én diktálom a tempót.
A francia csapat sikeresen kezdi az olimpiát.
- Reméljük, egészen az aranyéremig mennek! - Ez nem csak Franciaországról szól.
Szerintem ez több ennél.
Ez az egész kosaras világról szól.
Te teljesen őrült vagy!
Egy.
Egy megvolt.
Úgy látom, hogy ha sikerül megnyerni egy nehéz első meccset,
abból nagyon gyakran tudunk fejlődni.
Ha ezt fenn tudjuk tartani, egyre jobbak leszünk.
És muszáj lesz. Kedden Japánnal játszunk.
Teljesen mások, mint a brazilok.
Mentálisan fel kell készülnünk rájuk.
Jó pihenést, hétfőn folytatjuk a munkát!
- Kék-fehér-piros! - Franciák!
SZERBIA
Nem, inkább…
Így. Te!
Köszönöm! Voilà!
- Voilà! - Velem nem is akarsz képet?
Dehogynem!
- Öt dollár, barátom. - Nem!
Barátok közt ennyi! Ne viccelj!
Szerintem minden sportoló azért sportol,
mert arról álmodik, hogy kijut az olimpiára, és nyer valamit.
És azt hiszem, egy aranyérem a csúcs. Annál nincs nagyobb elérhető dicsőség.
Tripla 20, ugye?
Tripla 20, aztán 7.
- De csak… - Tripla 20?
De kettőből dobd meg!
Ja. A harmadikat meg eldobom arra.
Tripla 20 és 7, mi? Mit gondolsz?
Á, oui!
Ez meg mehet arra!
Hihetetlen.
Nem csak kosarazni tudok.
Öröm volt veled üzletelni.
Az első meccsünk az USA ellen lesz.
Egész életünkben, egész karrierünk során azért dolgoztunk,
hogy ilyen jó kosarasok ellen játszhassunk.
Ez lehetne olimpiai sport?
Mit gondolsz?
A jövőben.
Vége. Szerintem vége.
- Nyertem, te majom! - Szívd ki!
Nyertem!
Nem döntöttünk rekordot, de nyertem.
6,8-6,5.
Az USA csapata minden idők egyik legjobbja.
Nagy kihívás lesz, de nincs mitől félnünk.
Felkészültünk. Annyi a dolgunk, hogy jól érezzük magunkat.
Hát, itt vagyunk, és holnap kezdünk.
Igen. Az első meccs…
VEZETŐEDZŐ, SZERBIA
Mint mindig, az első meccs a legfontosabb. Az USA csapata ellen játszunk.
Tudom, hogy a szurkolókat és önöket is
csak az érdekli, hogy sikerül-e legyőznünk az amerikaiakat,
de azért lesznek más meccseink is.
Most csak annyi a dolgunk, hogy holnap hozzuk a szintet.
Ennyi. Köszönöm!
A játékosoknak is mondom: ez sprint.
Itt nincs idő belerázódni a dolgokba, mint az NBA-ben.
Itt nincs.
Muszáj gyorsnak lenni.
Ezek a srácok már rengeteg mindent elértek.
És nemcsak elfogadják a nyomást, hanem még élvezik is.
Akkor a legjobbak, amikor veszélyben vannak.
Van vagy három játékosunk, aki a Hírességek Csarnokának tagja.
Azért erre nehéz mit mondani.
Gyerekként Kevin Durant volt a hősöm.
És csak játszani akar.
Imád kosarazni.
Ennyi.
Kevin minden idők legjobb férfi olimpikonja a kosárban.
Nagyon jó élmény újra az edzőjének lenni, mert nagyon könnyű vele dolgozni.
Imád kosarazni, imádja a csapatmunkát.
Hölgyeim és uraim!
Jó reggelt kívánunk!
Senki sem olyan elkötelezett, mint ő.
Nem volt könnyű az életünk.
És az ő élete sem volt könnyű.
Afroamerikai család voltunk,
amit egy egyedülálló,
iskolázatlan
nő tartott el,
aki tinédzserként szült.
Nem kellett volna sikerülnie.
Statisztikailag nem volt esélyünk.
De elszántam magam, hogy a fiam ennél többre viszi.
És ez keménnyé teszi az embert.
Több okból vonzott a kosár.
Egyrészt a közösségi élményért a barátaimmal,
másrészt mert ott meglátod, ki milyen ember.
Ha pályára lépsz valakivel, megismered.
Kevin profi kosaras akart lenni.
Én nem tudtam, az milyen.
Úgyhogy csak mindig többet vártam tőle,
mint amennyit az edző várt, aki tudta, mire van szükség.
Elmentünk a dombhoz, hogy felfusson. Az edző azt mondta, csinálja 50-szer.
Mondom: „Ötvenszer? Akkor én beülök a kocsiba olvasni,
te meg fuss fel 150-200-szor!
A kocsiban várlak.”
Dühös volt.
De megtettem, amit kellett, hogy felkészüljön.
Nekem ez erről szólt.
Volt, amikor nem élveztem a játékot.
Olyankor visszagondoltam arra, amikor élveztem.
A gyerekkoromra, amikor még nem érdekelt, nyerünk-e, vagy veszítünk.
Csak jól akartunk játszani.
- USA! - USA!
- Szerbia! - Szerbia!
Az USA nekivág. A céljuk a zsinórban ötödik olimpiai arany.
A pályán szinte csak MVP-k vannak,
köztük az olimpián most debütáló Steph Curryvel.
A sikerre szomjazó szerb csapatot Nikola Jokić vezeti.
Franciaországban rá akarnak cáfolni az amerikaiak várakozásaira.
Ki az a Kevin Durant?
A zsákos!
Élvezem, hogy a legjobbak közt lehetek.
Velük egy szinten vagyunk,
ugyanazokat a dolgokat éltük át a ligában,
és ugyanazt akarjuk az élettől.
És ritka dolog csupa ilyen emberrel együtt lenni.
Főleg 12-vel.
És ha egyszer bejutottál közéjük,
mindig oda vágysz.
Ha egész nap ezekkel a srácokkal vagy,
olyan kötelék épül köztetek, hogy beszélnetek sem kell.
Csak érzitek egymás energiáját.
Ezt imádom benne.
Az USA-é az első labda. Elkezdődött.
Mind a 12 játékosunk kezdőjátékos az NBA-ben, és bajnokok.
Mind megérdemelnék, hogy kezdőjátékosok legyenek.
De a torna csak pár hétig tart.
Itt nyerni kell és kész.
LeBron James a Mauroy mennyezeténél jár!
De ehhez teljes egység kell. És ez meg is van.
Kevin Durant, az USA olimpiai gólkirálya.
Kevin…
Volt egy kis vádlisérülése, egy hónapja nem játszott.
Kevin Durant visszatért pár kihagyott meccs után.
Ma a kispadon kezd.
Tisztelem a játékot, ezért hallgatok az edzőre, és elfogadom a döntéseit.
Jokić már a meccs elején varázsol.
Mondtam neki, hogy amit kér, azt csinálom.
Ha kezdeni kell, kezdek, ha kispadon leszek, az is jó.
Megindulnak, és Avramović magasról teszi be.
Most Dobrić szerez labdát.
A meccs elején záporoznak a szerb kosarak.
Csak ültem ott, és próbáltam nem túlgondolni, csak felkészülni fejben.
Adebayo dobása rövid, újabb gyors szerb támadás indul.
Dobrić bejut a palánk alá.
A szerbek nagyon jól kezdenek.
Kevin, ugye? Kevin!
- Book! - Hölgyeim és uraim, érkezik Kevin Durant!
Minden olimpiáján rettegésben tartotta az ellenfeleit.
- Passz, passz, Durant! - Ennyi.
- A kispadról felállva már be is dobta. - Ez az!
Ha nem jól döntesz,
egy másik sztár várja, hogy felmenjen a helyedre.
Úgyhogy ott van az emberben a paranoia, hogy muszáj tökéletesen játszani.
Én mindig azért edzem, hogy ezen a szinten legyek.
Úgyhogy nem kell sebességet váltanom. Nálam ez az alap.
Próbálok a lehető legegyszerűbben játszani.
Ha üresen vagyok, rádobom.
Kevin Durant, kettőből kettő!
Ha nem, passzolok.
Ha ketten fognak, próbálom lerázni őket.
Gyönyörű feladás!
Edwards pedig bevágja.
Kevinre kicsit vigyáznunk kéne.
Oké.
- Sérülésből lábadozik. - Igen.
- De túl jó. - Nagyon.
Úgy éreztem, hasznos lesz.
Senki nem gondolta, hogy ennyire odateszi magát.
- Hárompontos! - Hogy hívják?
- Tudjuk a nevét! - Tudjuk bizony!
Azta!
Olyan jó érzés látni, ahogy bemegy a labda.
- Durant, Jokić fölött! Ez az! - Az igen!
Kevin Durant halálos!
Lecseréljük?
Vannak kosarasok. Vannak olyanok, akik egy posztot hoznak jól.
Jó csapattársak. Durant csak szeret játszani.
KD-nek elég egy kosár és egy palánk, és hozza azt, amit csak ő tud.
Egy puritán játékos.
Kevin Durrant, bumm!
Láttunk már ilyet?
Egész hónapban egyszer játszott,
és olyat tolt, amilyet csak Kevin Durant tud.
Két pontszerzési lehetőség, Durant kihasználja.
- Oké. - Hárompontos.
- Záporoznak Kevin Durant kosarai! - Oké.
8/8 SIKERES RÁDOBÁS, 21 PONT
Azt a kurva! Rohadt jó.
Rohadt jó.
Az Egyesült Államok megcsinálja.
- A végeredmény: USA-Szerbia 110-84. - Ez a fickó…
Az aranyérmeimet nem hordom magammal.
De az emlékek, az élmények velem maradnak. Az út.
A repülőutak, a buszozás, az edzések…
Ezek mindennap elkísérnek.
Az érmek nincsenek ott a zsebemben vagy a nyakamban.
Azt hiszem, kimondhatjuk:
ő a nemzetközi kosárlabda legjobb pontszerzője.
Az élmények, a történetek velem maradnak.
És arra jöttem rá, hogy ezzel tényleg segítek másoknak.
Hihetetlen, hogy ilyen jó,
de muszáj hinnünk a szemünknek.
Jóságos ég!
Végignéztem a 27 000 szurkolón,
azon a sokféle emberen mindenféle országból.
És mind összegyűltek a kosár miatt. Ez…
Elképesztő ezt látni.
Ez összehozza az embereket,
és én is ezért dolgozom.
- Látom, hogy ez sokat jelent neked. - Az nem kifejezés. Azt a kurva! Ez…
Olyan környékről származom, ahol az emberek egymáshoz se szóltak.
És annyi gyűlölködés van a világban.
És amikor végre azt látom, hogy az emberek jól érzik magukat egy kosármeccsen…
Ez nekem rengeteget ad. Elérzékenyülök tőle, tesó.
Ez… Bocs.
Semmi gond.
Hihetetlen ezt látni. Ez…
Hihetetlen, hogy emberek ennyit utaztak,
hogy a kedvencüket lássák az olimpián.
Hogy erre költik a pénzüket, hogy elhozzák a családjukat…
Nekem ez olyan király!
Ez a sport megmentette az életemet.
Kihúzott engem és a családomat a szarból, és ezért nagyon hálás vagyok.
Tényleg.
A feliratot fordította: Lipták András